OpenLLM-France/wikimedia huggingface dataset:
# Baruch Minke

Baruch Minke (Tel-Aviv, Israel) és un bioquímic i genetista israelià. Va descobrir els canals iònics TRP, implicats en les sensacions sensorials i del dolor.

## Biografia

Va néixer a la ciutat de Tel-Aviv (Israel) i es doctorà en biofísica per la Universitat Hebrea de Jerusalem el 1973. Ha impartit docència en diferents universitats, com ara la Universitat Johns Hopkins, la Universitat de Califòrnia a San Diego o la Universitat Nacional d'Austràlia. Ha treballat en diferents centres de recerca com l'Institut Max Planck (Alemanya) o l'Hospital Cantonal de Ginebra (Suïssa). Des de 1987 és professor de fisiologia a la Universitat Hebrea de Jerusalem.
És membre de diferents institucions, com ara l'Organització Internacional d'Investigació Cerebral (IBRO) o l'Associació Israeliana per Investigació Visual. Pertany a diversos consells de redacció de revistes científiques.

## Recerca científica

Baruch Minke va descobrir uns nous canals iònics mentre investigava amb la mosca de la fruita, canals que va denominar TRP. Aquests canals són una ruta comuna senyalitzada per a nombrosos sistemes sensorials, inclosos els nociceptors. Els canals TRP estan implicats en la percepció del dolor, la termosensació, la mecanosensació, la fotorrecepció, la percepció de feromones, la percepció del gust, la percepció de components acres, l'homeòstasi de Ca2 + i Mg2, la regulació del to del múscul llis i de la tensió arterial, la funció lisosomes, la regulació cardiovascular i el control del creixement i de la proliferació cel·lular.
El 2010 va ser guardonat amb el Premi Príncep d'Astúries d'Investigació Científica i Tècnica al costat de David Julius i Linda Watkins.

## Referències

* ↑ The history of the Drosophila TRP channel: The birth of a new channel superfamily (anglès) a PubMed Central

## Enllaços externs

* (castellà) Fundació Príncep d'Astúries, Premi d'Investigació i Ciència 2010
# Beatriu I de Bigorra

Beatriu I († 1095) fou comtessa de Bigorra de 1080 a 1095, i filla de Bernat II de Bigorra, comte de Bigorra, i de Clemència.

## Biografia

Va succeir al seu germà Ramon II de Bigorra el 1080 i va reunir Bigorra i el Béarn, pel seu matrimoni amb el vescomte Cèntul V de Bearn. La unió va durar deu anys, ja que Cèntul fou assassinat a Tena el 1090. Gastó IV de Bearn, fill d'un primer matrimoni de Cèntul, el va succeir al Bearn, mentre que Beatriu va esdevenir comtessa i regent de Bigorra en nom del seu fill gran, Bernat III.
Ha de lluitar contra els habitants de Barèges (Varètja), que intentaven impedir-li l'accés a la vall, però va aconseguir sufocar la rebel·lió.

## Matrimoni i fills

Es va casar vers el 1079 amb Cèntul V de Bearn, vescomte de Bearn († 1090) i va donar a llum a:
* Bernat III († 1113), comte de Bigorra.
* Cèntul II († 1129), comte de Bigorra després del seu germà

## Bibliografia

* Abbé Colomez, Histoire de la Province et comté de Bigorre, 1735, reimpr. 1978
* Foundation for Medieval Genealogy : Centulle V de Béarn
* Biographies médiévales : Centulle V de Béarn
# Bellapiscis medius

Bellapiscis medius és una espècie de peix de la família dels tripterígids i de l'ordre dels perciformes. Va ser descrit per Albert Günther el 1861.

## Morfologia

* Els adults poden assolir 7,5 cm de longitud total.

## Alimentació

Menja mol·luscs i crustacis.

## Hàbitat

És un peix marí, de clima temperat i demersal que viu entre 0-5 m de fondària.

## Distribució geogràfica

Es troba a Nova Zelanda.

## Observacions

És inofensiu per als humans i pot respirar aire quan es troba fora de l'aigua.

## Referències

* ↑ Günther, Albert. Catalogue of the fishes in the British Museum (en anglès). v.3 (1861). Londres: British Museum (Natural History), Department of Zoology, 1861.
* 1 2 3 4 5 Fricke, Ronald; et alii. «Bellapiscis medius (Günther, 1861) Twister» (en anglès). Fishbase.
* ↑ Paulin, C. i C. Roberts, 1992. The rockpool fishes of New Zealand (Te ika aaria o Aotearoa). Museum of New Zealand (Te Papa Tongarewa). 177 p.
* ↑ Fricke, R. Tripterygiid fishes of Australia, New Zealand and the southwest Pacific Ocean (Teleostei) (en anglès). Koengistein: Koeltz Scientific Books, 1994.
* ↑ Roberts, C.D., 1991. Fishes of the Chatham Islands, New Zealand: a trawl survey and summary of the ichthyofauna. N.Z. J. Mar. Freshwat. Res. 25(1):1-19.
* ↑ Russell, B.C., 1983. The food and feeding habits of rocky reef fish of north-eastern New Zealand. N.Z. J. Mar. Freshwat. Res. 17(2):121-145.
* ↑ Martin, K.L.M. i C.R. Bridges, 1999. Respiration in water and air. p. 54-78. A: M.H. Horn, K.L.M. Martin i M.A. Chotkowski (eds.) Intertidal fishes. Life in two worlds. Academic Press. 399 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
# Barral

El barral és una antiga unitat de mesura de massa per a líquids, sobretot de vi. Era un recipient de fusta en forma de boteta amb dogues. Tenia diverses equivalències:
* al Penedès eren 32 litres.
* al Camp de Tarragona era 1/4 de càrrega, és a dir, un quart de 138'64 litres, 34,66 l.
* a Barcelona el barral d'oli equivalia a 2 barralons o 1/2 càrrega, 69,32 l.

## Referències

* ↑ Sadurní i Vallès, Pere. Vocabulari del vinyater penedesenc. Institut d'Estudis Penedesencs, 1996, p. 80. Dipòsit Legal B-19261-2015. ISBN 978-84-15017-22-6.
* 1 2 3 Mestre i Campi, Jesús (director). Diccionari d'Història de Catalunya. Edicions 62, 1998, p. 104, entrada: "barral". ISBN 84-297-3521-6.
# Barranc

En geomorfologia un barranc és una forma de relleu de vessants abruptes i en forma lineal creada per l'aigua corrent en erosionar profundament el sòl, són similars a grans rases o petites valls amb unes dimensions que van de metres a desenes de metres en fondària i amplada.
Joan Coromines al DEcat descriu el barranc per contraposició a coma, fondo o vall (fondals que encara es conreen), i també quan a penes sol dur aigua. En aquesta mateixa nota també hi precisa: Aquest tipus de fondal, més erosionat pels aiguats intermitents i immoderats, sol ser també el que té més roquisser, penyes i cingleres i així es presta més a pendre el sentit de ‘precipici’ o ‘obstacle en el pas'. A les Corberes: Sovint són avencs amb corrent d'aigua, subterrània generalment però que de vegades sobreïx o bé traspua per escletxes.
L'erosió en barrancs o escorrancs és el procés pel qual es formen els barrancs. Els vessants tenen més tendència a patir una erosió en barrancs quan desapareix el bosc i la vegetació, en absència de l'acció protectora de la coberta vegetal el sòl és fàcilment arrossegat per l'aigua corrent, especialment en zones sotmeses a pluges fortes i intenses com les tempestes.
L'erosió en barrancs redueix la productivitat de les terres de conreu en arrossegar el sòl i, en general, afavoreix la desertització. Per això en geomorfologia s'inverteixen molts esforços a l'estudi dels barrancs, la prevenció de l'erosió i la restauració dels seus efectes.

## Vegeu també

* Llau
* Torrent (hidrologia)
* Xaragall
* Rosseguera
* Riera
* Gorja

## Referències

* ↑ Glossari de Termes Ambientals. Barcelona: Fundació Bancaixa, 1996. ISBN 84-88715-60-9 [Consulta: 29 novembre 2014].
* ↑ I, 672b39-43
* ↑ I, 672b43-55, incloent-hi la nota 2
* ↑ I, 673a12-14
# Blatné

Blatné és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La primera menció escrita de la vila es remunta al 1245.
# Berenguer IV d'Entença

Berenguer IV d'Entença (Ribagorça, s XIII – v 1249) fou senyor de la baronia d'Entença. Fill de Bernat I d'Entença, va participar en el setge de Borriana (1233) junt a Bernat Guillem de Montpeller, al qual succeí com a cap de les tropes que conqueriren València (1237). A la capitulació de la ciutat, va obtenir les senyories de Xiva i Pedralba. Es passà a les files dels sarraïns de Xàtiva, però més tard obtingué el perdó del rei Jaume el Conqueridor.
Va tenir dos fills:.
* Berenguer V d'Entença
* Guillem d'Entença

## Referències

* ↑ «Gran Enciclopèdia Catalana: Berenguer d'Entença».
* ↑ «Gran Enciclopèdia Catalana: Entença».
# Bergkamen

Bergkamen és un municipi del districte d'Unna, a l'estat de Rin del Nord-Westfàlia, a Alemanya. Es troba a la vora del riu Lippe, aproximadament 15 km al nord-est de Dortmund i 15 km al sud-oest de Hamm.
Bergkamen és un poble relativament nou, situat a la part oriental de la regió del Ruhr i al sud de Münsterland. És el resultat de la fusió voluntària el 1966 dels municipis Rünthe, Weddinghofen, Oberaden i Heil amb Bergkamen. El 1968 s'hi va afegir l'antic municipi d'Overberge. La història del poble, però, es remunta als temps de l'antiga Roma, com es pot comprovar visitant el Museu Municipal de Bergkamen, amb una gran col·lecció romana, o el jaciment arqueològic que s'hi troba a la vora, el «Roemerlager» o camp romà.

## Ciutats agermanades

* Hettstedt ( Alemanya)
* Taşucu ( Turquia)
* Gennevilliers ( França)
* Wieliczka ( Polònia)
# Besnik Hasi

Besnik Hasi (Gjakovë, 29 de desembre de 1971) és un exfutbolista albanès-kosovar de la dècada de 2000 i entrenador.
Fou 47 cops internacional amb la selecció albanesa.
Pel que fa a clubs, defensà els colors de Zagreb, KRC Genk, 1860 Múnic, RSC Anderlecht, Lokeren i Cercle Brugge.

## Referències

* ↑ Shordi, Altin. «Komiteti jep Ok; Hasi do kontratë afatgjatë dhe një ndihmës belg!» (en albanian). Sport Ekspres, 18-10-2011. Arxivat de l'original el 25 abril 2012. [Consulta: 6 gener 2012].
* ↑ Besnik Hasi at the FSHF
* ↑ Besnik Hasi a National-Football-Teams.com (anglès)
* ↑ Besnik Hasi Arxivat 2018-01-05 a Wayback Machine. at the official Cercle Brugge site (neerlandès)
# Bombardier

Bombardier és una empresa canadenca dedicada principalment a la construcció d'aeronaus i ferrocarrils. Fou fundada el 1942 a Valcourt (Quebec) per Joseph-Armand Bombardier i en l'actualitat té la seu general a Montreal. Va adquirir Canadair al govern canadenc en 1986.

## Bombardier Aerospace

La divisió aeroespacial del grup fabrica avions per a línies aèries d'àmbit regional i jets privats com la sèrie Global Express.

## Bombardier Transportation

La divisió de Bombardier dedicada al transport produeix tota mena de ferrocarrils: metros, trens, tramvies, trens de gran velocitat, etc.

## Altres

Antigament, Bombardier era una de les principals indústries militars del Canadà. Al seu torn, l'empresa comercialitzava vehicles recreatius com ara motoneus i motocicletes de motocròs sota la marca Can-Am. El 1970, Bombardier va comprar l'empresa fabricant de motors austríaca Rotax.

## Referències

* ↑ Moliné, Vicenç «Dels camions per a la neu als jets privats». Diari Ara, 02-02-2014 [Consulta: 21 juny 2015].
* ↑ «Canadair to Be Sold To Bombardier Inc.» (en anglès). NY Times, 19-08-1986. [Consulta: 28 gener 2017].
* ↑ BOMBARDIER IN ONTARIO. Bombardier Aerospace [Consulta: 8 juny 2018].

## Enllaços externs

* Web oficial de Bombardier
# Borghetto Santo Spirito

Borghetto Santo Spirito (en ligur Borghetto) és un comune italià, situat a la regió de la Ligúria i a la província de Savona. El 2015 tenia 4.948 habitants.

## Geografia

Té una superfície de 5,39 km² i limita amb Boissano, Ceriale, Loano i Toirano.

## Evolució demogràfica

* Gràfica d'evolució de Borghetto Santo Spirito entre 1861 i 2011
* Font: ISTAT

## Referències

* ↑ Frisoni, Gaetano. Nomi propri di città, borghi e villaggi della Liguria del Dizionario Genovese-Italiano e Italiano-Genovese. Gènova: Nuova Editrice Genovese.
* ↑ «Dato Istat al 31 desembre 2015». Arxivat de l'original el 2 de maig 2017. [Consulta: 18 d’abril 2017].
# Borghetto di Vara

Borghetto di Vara (en lígur: O Borghetto de Væa, localment: U Burghetu) és un comune (municipi) de la província de La Spezia, a la regió italiana de la Ligúria, situat uns 70 km al sud-est de Gènova i uns 15 km al nord-oest de La Spezia.
Borghetto di Vara limita amb els següents municipis: Beverino, Brugnato, Carrodano, Levanto, Pignone, Rocchetta di Vara i Sesta Godano.

## Evolució demogràfica

* Gràfica d'evolució demogràfica de Borghetto di Vara entre 1861 i
* Font : Istituto Nazionale di Statistica (ISTAT) - Elaboració gràfica de Viquipèdia

## Ciutats agermanades

Borghetto di Vara està agermanat amb:
* Schneckenlohe, Alemanya (1993)

## Referències

* ↑ Frisoni, Gaetano. Dizionario Genovese-Italiano e Italiano-Genovese (en italià). Nuova Editrice Genovese, 1910.
# Bruixoler

Un bruixoler, a l'edat mitjana en català habitualment escrit buixoler, és un fabricant de brúixoles.
Aleshores aquesta professió es trobava lligada a la de fabricació de cartes de navegar o cartes portolanes, però mentre que a Gènova les realitzaven artesans diferenciats, a Mallorca es fabricaven al mateix taller, per aquest motiu la documentació medieval utilitza indistintament aquest terme o el de mestre de cartes de navegar, cartògraf.

## Referències

* ↑ «TERMCAT. – Diccionari nàutic» (en anglès). [Consulta: 25 agost 2018].

## Bibliografia

* Pujades i Bataller, Ramon J. Les cartes portolanes: La representació medieval d'una mar solcada. Barcelona: Institut d'Estudis Catalans, 2007. ISBN 978-84-393-7576-0.

## Vegeu també

* Cartografia portolana
# Bosquerola diademada

La bosquerola diademada (Myiothlypis coronata) és un ocell de la família dels parúlids (Parulidae).

## Hàbitat i distribució

Habita el sotabosc de la selva pluvial i vegetació secundària dels Andes de Colòmbia i sud-oest de Veneçuela cap al sud fins l'oest de l'Equador, Perú i oest de Bolívia. Nord, sud-oest, centre i est de l'Equador i nord-oest del Perú.

## Referències

* ↑ «Bosquerola diademada». Cercaterm. TERMCAT, Centre de Terminologia. Rev. 20/01/2023(català)
# Broadway (Carolina del Nord)

Broadway és una població dels Estats Units a l'estat de Carolina del Nord. Segons el cens del 2000 tenia 1.015 habitants.

## Demografia

Segons el cens del 2000, Broadway tenia 1.015 habitants, 400 habitatges i 318 famílies. La densitat de població era de 313,5 habitants per km².
Dels 400 habitatges en un 31,5% hi vivien nens de menys de 18 anys, en un 65,5% hi vivien parelles casades, en un 8% dones solteres, i en un 20,5% no eren unitats familiars. En el 17% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,54 i el nombre mitjà de persones que vivien en cada família era de 2,83.
Per edats la població es repartia de la següent manera: un 23% tenia menys de 18 anys, un 5,9% entre 18 i 24, un 28,7% entre 25 i 44, un 29,1% de 45 a 60 i un 13,4% 65 anys o més.
L'edat mediana era de 40 anys. Per cada 100 dones de 18 o més anys hi havia 89,3 homes.
La renda mediana per habitatge era de 52.917 $ i la renda mediana per família de 57.500 $. Els homes tenien una renda mediana de 36.357 $ mentre que les dones 24.667 $. La renda per capita de la població era de 24.397 $. Entorn del 4,1% de les famílies i el 6,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Broadway». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Broadway». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Bridgeport (Washington)

Bridgeport és una població dels Estats Units a l'estat de Washington. Segons el cens del 2000 tenia 2.059 habitants.

## Demografia

Segons el cens del 2000, Bridgeport tenia 2.059 habitants, 624 habitatges, i 497 famílies. La densitat de població era de 764,4 habitants per km².
Dels 624 habitatges en un 51% hi vivien nens de menys de 18 anys, en un 61,7% hi vivien parelles casades, en un 13,1% dones solteres, i en un 20,2% no eren unitats familiars. En el 17,1% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,3 i el nombre mitjà de persones que vivien en cada família era de 3,7.
Per edats la població es repartia de la següent manera: un 38% tenia menys de 18 anys, un 10,3% entre 18 i 24, un 28,1% entre 25 i 44, un 16% de 45 a 60 i un 7,6% 65 anys o més.
L'edat mediana era de 26 anys. Per cada 100 dones de 18 o més anys hi havia 108,8 homes.
La renda mediana per habitatge era de 25.531 $ i la renda mediana per família de 26.086 $. Els homes tenien una renda mediana de 22.333 $ mentre que les dones 17.788 $. La renda per capita de la població era de 10.302 $. Aproximadament el 28,9% de les famílies i el 33,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bridgeport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 13 agost 2010].
* ↑ «Geographic Comparison Table- Bridgeport». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 13 agost 2010].
# Bridgeport (Ohio)

Bridgeport és una població dels Estats Units a l'estat d'Ohio. Segons el cens del 2000 tenia 2.186 habitants.

## Demografia

Segons el cens del 2000, Bridgeport tenia 2.186 habitants, 973 habitatges, i 586 famílies. La densitat de població era de 607,2 habitants/km².
Dels 973 habitatges en un 26,9% hi vivien nens de menys de 18 anys, en un 42% hi vivien parelles casades, en un 13,7% dones solteres, i en un 39,7% no eren unitats familiars. En el 36,1% dels habitatges hi vivien persones soles el 15,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,24 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,2% tenia menys de 18 anys, un 6,2% entre 18 i 24, un 29% entre 25 i 44, un 24,5% de 45 a 60 i un 17,1% 65 anys o més.
L'edat mediana era de 40 anys. Per cada 100 dones de 18 o més anys hi havia 85,4 homes.
La renda mediana per habitatge era de 25.685 $ i la renda mediana per família de 33.231 $. Els homes tenien una renda mediana de 24.156 $ mentre que les dones 18.333 $. La renda per capita de la població era de 14.723 $. Aproximadament l'11,5% de les famílies i el 16,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bridgeport». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Bridgeport». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Bridgesita-(Ce)

La bridgesita-(Ce) és un mineral de la classe dels sulfats.

## Característiques

La bridgesita-(Ce) és un sulfat de fórmula química CaCe₂Cu₆(SO₄)₄(OH)₁₂·8H₂O. Va ser aprovada com a espècie vàlida per l'Associació Mineralògica Internacional l'any 2019, sent publicada durant el 2022. Cristal·litza en el sistema monoclínic.
Les mostres que van servir per a determinar l'espècie, el que es coneix com a material tipus, es troben conservades a les col·leccions del Museu d'Història Natural de Londres (Anglaterra), amb els números de registre: bm2007.81, bm2007.82 i bm2007.83.

## Formació i jaciments

Va ser descoberta a la mina Tynebottom, situada a Alston Moor, al districte d'Eden (Cúmbria, Anglaterra), on es troba en forma de cristalls prims, d'entre 1 i 2 μm, normalment aciculars i formant intercreixements amb minerals associats. Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Bridgesite-(Ce)» (en anglès). Mindat. [Consulta: 13 març 2022].
* ↑ Rumsey, Mike S.; Hawthorne, Frank C.; Spratt, John; Najorka, Jens; Montgomery, Wren «Bridgesite-(Ce), a new rare earth element sulfate, with a unique crystal structure, from Tynebottom Mine, Cumbria, United Kingdom». Mineralogical Magazine, 86, 4, 01-08-2022, pàg. 570–576. DOI: https://doi.org/10.1180/mgm.2022.41 [Consulta: 31 març 2023].
# Bridgestone

Bridgestone Corporation (株式会社ブリヂストン, Kabushiki-gaisha Burijisuton) (TYO 5108) és la major empresa de pneumàtics del món. Subministrà pneumàtics als bòlids de la Formula 1 fins al 2010.

## Referències

* ↑ «10 Largest Tire Manufacturers» (en anglès), 20 maig 2021.

## Bibliografia

* Mas Godayol, Josep (Director). «Bridgestone». A: Dos Ruedas. Gran enciclopedia ilustrada de la moto (en castellà). Barcelona: Editorial Delta, 1980, p. 250-251 (vol. I). ISBN 84-85822-02-1.
# CAM

«Cam oCAM» té aquests significats:
* Cam, en el Gènesi fill de Noè i pare de Cuix, Misraim, Put i Canaan
* Riu Cam, diversos rius
* CAM Caixa d'Estalvis del Mediterrani, entitat financera
* CAM Club Atlètic Manresa, club d'atletisme català
* CAM, acrònim anglès per a fabricació assistida per ordinador
* CAM, acrònim anglès per a metabolisme àcid de les crassulàcies, tipus de fixació de carboni present en algunes plantes
* CAM, acrònim anglès per a molècula d'adhesió cel·lular, proteïnes en la superfície cel·lular, involucrades en la unió amb altres cèl·lules amb la matriu extracel·lular en el procés anomenat adhesió cel·lular
* Banco CAM, banc propietat de la Caixa d'Estalvis del Mediterrani (CAM) amb seu a Alacant
# CME Group

CME Group Inc. és una empresa de serveis financers. Amb seu a Chicago, l'empresa opera intercanvis de derivats financers, com ara el Chicago Mercantile Exchange, el Chicago Board of Trade, el New York Mercantile Exchange i el Commodity Exchange. La companyia també posseeix el 27% dels índexs S&P Dow Jones. És el major operador mundial d'intercanvis de derivats financers. Els seus intercanvis són plataformes per negociar productes agrícoles, divises, energia, tipus d'interès, metalls, contractes de futurs, opcions, índexs de valors i futurs de criptomonedes.
A més de la seva seu a Chicago, la companyia també té oficines a Nova York, Houston i Washington D.C., als Estats Units, així com a l'estranger a Bangalore, Pequín, Belfast, Calgary, Hong Kong, Londres , Seül, Singapur i Tòquio.

## Referències

* ↑ Stafford, Phillip «CME gains boost with new 'micro' futures contracts». The Financial Times, May 9, 2019.
* ↑ «CME looks to the futures in Europe». , June 3, 2014.
* ↑ «CME Group: The futures of capitalism». , May 11, 2013.
# Barbus lukusiensis

Barbus lukusiensis és una espècie de peix cipriniforme de la família dels ciprínids.

## Morfologia

Els mascles poden assolir els 11 cm de longitud total.

## Distribució geogràfica

Es troba al curs superior del riu Congo.

## Referències

* ↑ Cuvier G. 1816. Le Règne Animal distribué d'après son organisation pour servir de base à l'histoire naturelle des animaux et d'introduction à l'anatomie comparée. Les reptiles, les poissons, les mollusques et les annélides. Edition 1. Règne Animal (ed. 1) v. 2. i-xviii + 1-532.
* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lévêque, C.; Daget, J. «Cyprinidae». A: Daget, J.; Gosse, J.-P.; Thys van den Audenaerde, D. F. E.. Check-list of the freshwater fishes of Africa (CLOFFA) (en anglès). Volum 1. Institut de Recerca per al Desenvolupament (Orstom) i Museu Reial de l'Àfrica Central (MRAC), 1984, p. 217–342.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.